Andreas Wiese

Ole Andreas Wiese (født 1958) er en norsk journalist. Han har vært ansatt i Dagbladet siden 1993. Han er per 2011 tilknyttet Dagbladets kulturavdeling og lederavdeling, og skriver blant annet en fast kommentatorspalte om medier og medieutvikling, kjent som «Mediekom». I september 2014 ble det kjent at Wiese overtar jobben som daglig leder på Litteraturhuset i Oslo etter Aslak Sira Myhre.

Wiese er utdannet fra Norges Handelshøyskole og Universitetet i Bergen, med fagene økonomi og litteratur. 
Han er også utdannet teaterregissør ved Statens Teaterhøgskole. 

I 2003 fikk han presseprisen Gullpennen. I sin begrunnelse la juryen vekt på «Wieses personlige stil og nyanserikdom».

Andreas Wiese er sønn av forfatteren Jan Wiese, og bror til Claus Wiese.

Referanser 

Norske journalister
Fødselsdato ikke oppgitt